Skuodo rajono savivaldybės

2021–2023 metų strateginio veiklo plano

2 priedas

**Socialinės paramos ir sveikatos apsaugos paslaugų kokybės ir prieinamumo gerinimo PROGRAMOS NR. 2 APRAŠYMAS**

1 b forma

|  |  |
| --- | --- |
| Biudžetiniai metai | 2021 metai |
| **Asignavimų valdytojai, kodas** | Skuodo rajono savivaldybės administracija, 188751834;  Skuodo socialinių paslaugų šeimai centras, 300620342;  Skuodo rajono savivaldybės Barstyčių vaikų globos namai, 290892280. |
| **Vykdytojai, kodas** | Skuodo socialinių paslaugų šeimai centras, 21  Skuodo rajono savivaldybės Barstyčių vaikų globos namai, 22  Socialinės paramos skyrius, 6  Buhalterinės apskaitos skyrius, 10  Finansų skyrius, 16  Savivaldybės administracija (savivaldybės gydytojas), 1 |

|  |  |  |  |
| --- | --- | --- | --- |
| **Programos pavadinimas** | **Socialinės paramos ir sveikatos apsaugos paslaugų kokybės ir prieinamumo gerinimo programa** | * + - 1. **Kodas** | **2** |

|  |  |  |  |  |
| --- | --- | --- | --- | --- |
| **Programos parengimo argumentai** | Programa parengta įgyvendinant Skuodo rajono savivaldybės 2020–2025 metų strateginio plėtros plano antrąjį prioritetą „Patrauklios ir saugios gyvenamosios aplinkos kūrimas“. Programa siekiama įgyvendinti Skuodo rajono savivaldybės misiją – sukurti patogų gyvenimą Skuodo krašto gyventojams.  Šia programa įgyvendinamos LR vietos savivaldos įstatymu apibrėžtos:   1. savivaldybės savarankiškosios funkcijos:  * socialinių paslaugų planavimas ir teikimas, socialinių paslaugų įstaigų steigimas, išlaikymas ir bendradarbiavimas su nevyriausybinėmis organizacijomis; * sąlygų savivaldybės teritorijoje gyvenančių neįgaliųjų socialiniam integravimui į bendruomenę sudarymas; * savivaldybės socialinio būsto fondo sudarymas ir jo remontas, socialinio būsto nuoma; * dalyvavimas sprendžiant gyventojų užimtumo, kvalifikacijos įgijimo ir perkvalifikavimo klausimus, viešųjų ir sezoninių darbų organizavimas; * pirminė asmens ir visuomenės sveikatos priežiūra (įstaigų steigimas, reorganizavimas, likvidavimas, išlaikymas); * savivaldybių sveikatinimo priemonių planavimas ir įgyvendinimas; parama savivaldybės gyventojų sveikatos priežiūrai; * piniginės socialinės paramos, nustatytos Lietuvos Respublikos piniginės socialinės paramos nepasiturintiems gyventojams įstatyme, teikimas;  1. valstybinės (valstybės perduotos savivaldybėms) funkcijos:  * mokinių nemokamo maitinimo savivaldybės įsteigtose mokyklose ir nepasiturinčių šeimų mokinių, deklaravusių gyvenamąją vietą arba gyvenančių savivaldybės teritorijoje, aprūpinimo mokinio reikmenimis administravimas; * socialinių išmokų ir kompensacijų, išskyrus piniginę socialinę pašalpą, nustatytą Lietuvos Respublikos piniginės socialinės paramos nepasiturintiems gyventojams įstatyme, skaičiavimas ir mokėjimas; * socialinės globos teikimo asmenims su sunkia negalia užtikrinimas; * asmens savarankiškumo vertinimas; * visuomenės sveikatos priežiūros savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimas, visuomenės sveikatos stebėsena.  |  | | --- | | **2020 m. programos prioritetas**  Socialinio būsto kokybės ir prieinamumo didinimas | | | |
| **Ilgalaikis prioritetas**  **(pagal SPP)** | * + - * 1. **Patraukli ir saugi gyvenamoji aplinka** | * + - * 1. **Kodas** | * + - * 1. **2** |
| **Strateginis tikslas** | **Kurti patrauklias gyvenimo sąlygas rajono gyventojams** | * + - 1. **Kodas** | **II.1** |

|  |  |  |  |
| --- | --- | --- | --- |
| **Programos tikslas** | **Užtikrinti socialiai teisingų ir ekonomiškai pagrįstų paslaugų teikimą Skuodo rajono savivaldybės gyventojams** | **Kodas** | **2.1** |
| **Tikslo aprašymas**  **Programos tikslui įgyvendinti iškelti 4 (keturi) uždaviniai.**  **1 uždavinys. Užtikrinti socialines paslaugas teikiančių įstaigų veiklą.**  Uždavinys bus įgyvendinamas šiomis priemonėmis:  ***Skuodo socialinių paslaugų šeimai centro veiklos užtikrinimas;***  ***Barstyčių vaikų globos namų veiklos užtikrinimas.***  Skuodo rajono savivaldybė užtikrina socialinių paslaugų pasiūlą bei socialinės rajono politikos įgyvendinimą šiose socialines paslaugas teikiančiose įstaigose: Skuodo socialinių paslaugų šeimai centre, Barstyčių vaikų globos namuose.  Skuodo socialinių paslaugų šeimai centre teikiamos tokios socialinės paslaugos:   * informacijos ir konsultacijų teikimas socialinių paslaugų klausimais, tarpininkavimas ir asmenų atstovavimas kitose įstaigose ir institucijose, bendradarbiavimas su valstybės ir savivaldybės įstaigomis ir institucijomis; * dienos socialinės priežiūros paslaugos šeimoms, kurioms reikalingos paslaugos, socialiai remtinų bei socialinių, psichologinių ir kitokių problemų turinčių šeimų mokyklinio amžiaus vaikams teikimas, * intensyvi krizių įveikimo pagalba asmenims, atsidūrusiems krizinėse situacijose, asmenų (asmens su nepilnamečiais vaikais) laikinas apnakvindinimas; * Centro paslaugų gavėjų aprūpinimas būtiniausiais drabužiais, avalyne, maisto produktais ir kitais daiktais, gavus labdarą, paramą; * dienos socialinės globos paslaugos asmenims su negalia nuo 16 metų, * dienos socialinės globos paslaugos asmenims su sunkia negalia asmens namuose; * socialinės priežiūros (pagalbos į namus) paslaugos senyvo amžiaus asmenims, suaugusiems asmenims su negalia, šeimoms, patiriančioms socialinę riziką, jų namuose; * atvejo vadybos funkcijų teikimas ir atvejo vadybos procesų koordinavimas; * transporto paslaugos žmonėms su negalia; * neįgaliųjų asmenų aprūpinimas techninės pagalbos priemonėmis; * globėjų (rūpintojų, įtėvių) paieškos, rengimo, atrankos, konsultavimo ir pagalbos paslaugos; * globos centro funkcijų vykdymas ir vaiko budinčio bei globėjų vykdomos veiklos priežiūros organizavimas ir teikimas; * asmens gebėjimų pasirūpinti savimi ir priimti kasdieninius sprendimus nustatymas; * asmens savarankiškumo kasdieninėje veikloje vertinimas.   Skuodo socialinių paslaugų šeimai centre bendradarbiaujant su VTAS, medicinos, policijos, švietimo įstaigų specialistais organizuojamos paskaitos-diskusijos alkoholio ir tabako prevencijos tema.  Nuo 2013 m. Skuodo socialinių paslaugų šeimai centras, vadovaudamasis Apsaugos nuo smurto artimoje aplinkoje įstatymo nuostatomis, vykdo elgesio pataisos programą „Elgesys – Pokalbis – Pasikeitimas“, dalyvauja visuomenės švietimo ir informavimo akcijose, skatinančiose netoleruoti smurto.  Barstyčių vaikų globos namuose yra teikiamos globos (rūpybos), ugdymo ir socialinės paslaugos be tėvų likusiems vaikams, kuriems nustatyta laikinoji ar nuolatinė globa (rūpyba), arba laikinai globos namuose apgyvendintiems vaikams tol, kol bus išspręstas jų grąžinimo tėvams arba globos (rūpybos) nustatymo klausimas. Įstaigai 2014 m. pabaigoje suteikta licencija socialinei globai teikti.  2014–2015 m. atlikti Barstyčių vaikų globos namų pastato renovavimo darbai. Renovavus pastatą, globotiniai apgyvendinami keturiose šeimynose (šiuo metu suformuotos tik 3 šeimynos). Nuo 2018 m. spalio 1 d. buvo gautas Socialinės apsaugos ir darbo ministerijos ir Agentūros leidimas laisvose šeimynų patalpose papildomai teikti paslaugas vaikams ir mamoms, atsidūrusioms krizinėse situacijose. Įsigaliojus naujoms Socialinės globos normų aprašo nuostatoms, Barstyčių vaikų globos namai institucinės ilgalaikės socialinės globos paslaugas vaikams galės teikti iki 2023 m. gruodžio 31 d. Vaikai gyvena 3 šeimynose. Nuo 2020 m. sausio 1 d. Barstyčių vaikų globos namuose pradėtos teikti vaiko laikinosios priežiūros paslaugos.  **2 uždavinys. Teikti Skuodo rajono savivaldybės gyventojams piniginę socialinę paramą.**  Uždavinys įgyvendinamas šiomis priemonėmis:  ***Vienišiems, seniems ir neįgaliems žmonėms suteiktų socialinių paslaugų jų namuose finansavimas;***  ***Užsienyje mirusio (žuvusio) Lietuvos Respublikos piliečio palaikų parvežimo į Lietuvos Respubliką išlaidų finansavimas;***  ***Socialinių išmokų ir kompensacijų skyrimas ir mokėjimas;***  ***Būsto šildymo išlaidų, geriamo vandens išlaidų ir karšto vandens išlaidų kompensavimas;***  ***Laidojimo pašalpos mokėjimas;***  ***Socialinė parama mokinio reikmenims įsigyti;***  ***Įsigytų maisto produktų išlaidų apmokėjimas;***  ***Išmokos vaikams;***  ***Išmokų vaikams administravimas;***  ***Tikslinės kompensacijos;***  ***Tikslinių kompensacijų administravimas.***  Įgyvendinant šias priemones, vadovaujamasi Lietuvos Respublikos įstatymais ir norminiais teisės aktais, Savivaldybės tarybos priimtais teisės aktais. Priemonės įgyvendinamos valstybės biudžeto ir savivaldybės biudžeto lėšomis.  **3 uždavinys. Teikti socialines paslaugas Skuodo rajono savivaldybės gyventojams.**  Uždavinys įgyvendinamas šiomis priemonėmis:  ***Būsto ir aplinkos pritaikymo neįgaliems asmenims finansavimas;***  ***Socialinių globos paslaugų iš globos įstaigų pirkimas;***  ***Europos pagalbos labiausiai skurstantiems asmenims fondo programos administravimas;***  ***Asmenų su sunkia negalia socialinės globos organizavimas;***  ***Socialinės reabilitacijos paslaugų neįgaliesiems bendruomenėje projektų įgyvendinimas;***  ***Projekto „Paslaugų šeimai kompleksinis organizavimas ir teikimas“ įgyvendinimas;***  ***Tėvų globos netekusių vaikų laikinosios globos (rūpybos) šeimoje ir globėjų veiklos organizavimas;***  ***Vaikų dienos centrų veiklos užtikrinimas.***  Skuodo rajono savivaldybės socialinės paramos skyrius organizuoja socialinių paslaugų teikimą pagal kasmet tvirtinamą Socialinių paslaugų planą. Sudaromos sąlygos asmenų (šeimų) socialiniams įgūdžiams ugdyti ir stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene.   * + - 1. ***priemonė. Projekto „Paslaugų šeimai kompleksinis organizavimas ir teikimas“ įgyvendinimas.***   Siekiant sudaryti sąlygas šeimai gauti kompleksiškai teikiamas paslaugas kuo arčiau šeimos gyvenamosios vietos ir siekiant įgalinti šeimą įveikti iškilusius sunkumus ir krizes bei padėti derinti šeimos ir darbo įsipareigojimus, Skuodo rajono savivaldybėje vykdomas Europos Sąjungos finansuojamas valstybės projektas „Kompleksinių paslaugų šeimai organizavimas ir teikimas Skuodo rajono savivaldybėje“ ir teikiamos šios paslaugos šeimai: pozityvios tėvystės mokymai; psichosocialinė pagalba; šeimos įgūdžių ugdymas ir sociokultūrinės paslaugos, pavėžėjimo paslaugos, potencialios tikslinės grupės informavimas, konsultavimas apie kompleksiškai teikiamas paslaugas šeimai, įtraukimo į paslaugas priemonių vykdymas, tikslinių grupių informavimas apie kitas aktualias savivaldybėje teikiamas paslaugas, vykdomas programas, paslaugų šeimai organizavimasir koordinavimas. Nuo 2019 m. lapkričio mėn. pradėtos teikti asmeninio asistento paslaugos. Planuojama, kad paslaugos bus suteiktos ne mažiau kaip 1016 asmenų. Įgyvendinant projektą savivaldybės šeimos turės galimybę kreiptis į Bendruomeninius šeimos namus, kuriuose bus nustatyti šeimų (asmenų) individualūs poreikiai ir jie turės galimybę gauti komplektą paslaugų. Projektas įgyvendinamas kartu su nevyriausybine organizacija „Skuodo krašto bendruomene“.   * + - 1. **priemonė. *Tėvų globos netekusių vaikų laikinosios globos (rūpybos) šeimoje ir globėjų veiklos organizavimas***   2018 m. pabaigoje su Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos ir su Skuodo rajono savivaldybe pasirašyta Jungtinės veiklos (partnerystės) sutartis įgyvendinat projektą „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“. Projektas įgyvendinamas Europos Sąjungos struktūrinių fondų lėšomis ir finansuojamas 100 proc., bendra projekto suma 65 300 Eur, projektą vykdo Skuodo socialinių paslaugų šeimai centras. Projekto trukmė 36 mėn. Projekto dėka padidintas Globos centro teikiamų paslaugų prieinamumas ir kokybė, t. y. visapusiškai užtikrinta, kad visiems įvaikintiems vaikams, socialinių globėjų, globėjų giminaičių globojamiems (rūpinamiems) vaikams, socialiniams globėjams, globėjams giminaičiams, įtėviams ar asmenims, ketinantiems jais tapti, būtų prieinama ir suteikiama reikalinga konsultacinė, psichosocialinė, teisinė ir kita pagalba siekiant tinkamo vaiko, įvaikio ugdymo ir auklėjimo šeimai artimoje aplinkoje.Projekto lėšomis sukurtos ir įrengtos papildomos darbo vietos, įsigyti biuro baldai, kompiuterinė ir biuro technika bei automobilis.   * + - 1. ***Vaikų dienos centrų veiklos užtikrinimas.***   Nuo 2021 m. sausio 1 d. Vaikų dienos socialinė priežiūra yra akredituojama ir ši prievolė perduota savivaldybėms. Vaikų dienos centrų veikla bus finansuojama iš valstybės ir savivaldybės biudžeto lėšų. Ši paslauga Skuodo rajono savivaldybėje bus teikiama Skuodo krašto bendruomenėje, Šauklių kaimo bendruomenėje, Skuodo socialinių paslaugų šeimai centre. Veikloje dalyvaus 55 vaikai.  Vaikų dienos centrų veiklos akreditacija suteikiama 3 metams.  **4 uždavinys. Įgyvendinti socialinės atskirties mažinimo programas Skuodo rajono savivaldybėje.**  Uždavinys įgyvendinamas šiomis priemonėmis:  ***Darbo rinkos politikos rengimas ir įgyvendinimas;***  ***Socialinio būsto fondo plėtros įgyvendinimas;***  ***Projekto „Socialinio būsto plėtra Skuodo rajono savivaldybėje“ įgyvendinimas.***  ***2.1.4.1.*** ***Darbo rinkos politikos rengimas ir įgyvendinimas.*** Priemone įgyvendinama valstybės perduota savivaldybei funkcija – dalyvauti rengiant ir įgyvendinant darbo rinkos politikos priemones ir gyventojų užimtumo programas. Savivaldybė vykdo Užimtumo didinimo programą, kuri finansuojama valstybės biudžeto lėšomis. Asmenys pagal Užimtumo didinimo programą gali būti įdarbinti tik seniūnijose. Užimtumo didinimo programos metu atliekami savivaldybei priklausančių viešųjų erdvių ir objektų laikino pobūdžio aplinkos tvarkymo darbai bei savivaldybei priskirtos valstybinės žemės ir kito priskirto valstybės turto laikino pobūdžio tvarkymo darbai.  ***2.1.4.2.*** ***Darbo rinkos politikos rengimas ir įgyvendinimas*** Priemonė „Socialinio būsto plėtra“ finansuojama savivaldybės biudžeto (seniūnijos pajamų už socialinio būsto nuomą) ir valstybės biudžeto lėšomis. Savivaldybės biudžeto lėšomis remontuojami socialiniai būstai.    ***2.1.4.3.*** ***Projekto „Socialinio būsto plėtra Skuodo rajono savivaldybėje“ įgyvendinimas.*** Nuo 2016 m. įgyvendinamas projektas „Socialinio būsto plėtra Skuodo rajono savivaldybėje“, projekto lėšomis nupirkta 13 socialinių būstų. 2021 m. planuojama nupirkti dar vieną butą ir dujines virykles 4 būstams.  Skuodo rajono savivaldybės socialinio būsto fondo plėtros programa 2016–2020 m. patvirtinta Skuodo rajono savivaldybės tarybos 2016 m. rugsėjo 29 d. sprendimu Nr. T9-158. | | | |
| **Programos tikslas** | **Užtikrinti sveikatos priežiūros paslaugų teikimą Skuodo rajono savivaldybės gyventojams** | **Kodas** | **2.2** |
| **Tikslo aprašymas**  **Programos tikslui įgyvendinti iškelti du uždaviniai.**  **1 uždavinys. Remti sveikatos priežiūros, sveikatinimo ir kitas paslaugas, teikiamas rajono gyventojams.**  Tikslas įgyvendinamas šiomis priemonėmis:  ***Dotacija UAB „Skuodo vandenys“ Skuodo higienos ir sveikatingumo centro veiklos nuostoliams padengti;***  ***Mirusių asmenų pervežimas medicininės patologinės anatomijos tyrimams atlikti;***  ***Medicinos paslaugų prieinamumo didinimas;***  ***Neveiksnių asmenų būklės peržiūrėjimo komisijos darbo organizavimas.***  ***2.2.1.3. Dotacija UAB „Skuodo vandenys“ Skuodo higienos ir sveikatingumo centro veiklos nuostoliams padengti***  Skuodo higienos ir sveikatingumo centras teikia gyventojams pirties, baseino paslaugas, sudaro galimybes pradinių klasių mokinimas nemokamai mokytis plaukti, todėl šios paslaugos yra dotuojamos Skuodo rajono savivaldybės biudžeto lėšomis – dengiami nuostoliai. Atsižvelgiant į planuojamas pajamas ir snaudas, UAB „Skuodo vandenys“ metų pradžioje apskaičiuoja preliminarius šios veiklos nuostolius.  ***2.2.1.8. Medicinos paslaugų prieinamumo didinimas***  Siekiant didinti medicinos paslaugų prieinamumą, yra parengta priemonė „Medicinos paslaugų prieinamumo didinimas“. Priemonės lėšomis yra kompensuojamos Skuodo greitosios medicinos pagalbos stoties vaikų pervežimo į kitų rajono gydymo įstaigas transporto išlaidos. Taip pat, atsižvelgiant į specialistų trūkumo problemą, planuojamos finansinės paskatos atvykusiems įsidarbinti jauniems specialistams. Kvalifikuotų specialistų motyvavimo ir skatinimo dirbti Skuodo rajono biudžetinėse ir viešosiose įstaigose, kurių steigėja yra Skuodo rajono savivaldybė, tvarkos aprašas, patvirtintas Skuodo rajono savivaldybės tarybos 2020 m. vasario 27 d. sprendimu Nr. T9-29.  ***2.2.1.9. Neveiksnių asmenų būklės peržiūrėjimo komisijos darbo organizavimas***  Civilinio kodekso numatyta tvarka ir terminais organizuojami Skuodo rajono savivaldybės neveiksnių asmenų būklės peržiūrėjimo komisijos posėdžiai, peržiūrima neveiksnių asmenų tam tikrose srityse sveikatos būklė. 2021 m. planuojama 12 komisijos posėdžių.  **2 uždavinys. Propaguoti prevencines sveikatos apsaugos programas ir kurti sveiką gyvenamąją aplinką.**  Tikslui įgyvendinti numatytos priemonės:  ***Visuomenės sveikatos priežiūros funkcijų vykdymas;***  ***Triukšmo prevencijos priemonių vykdymas;***  ***Sveiko gyvenimo būdo propagavimas ir sąlygų kūrimas;***  ***Projekto „Sveikos gyvensenos skatinimas Skuodo rajono savivaldybėje“ įgyvendinimas;***  ***Projekto „Paslaugų teikimas Skuodo rajono gyventojams, besigydantiems DOTS kabinete“ įgyvendinimas;***  ***Projekto „Pirminės sveikatos priežiūros veiklos efektyvumo didinimas Skuodo rajono savivaldybėje“ įgyvendinimas.***  ***COVID-19 ligos prevencija ir pasekmių mažinimas;***  ***Projekto „Įtraukusis sveikatos mokymas sveikatą stiprinančioje aplinkoje“ įgyvendinimas.***  Skuodo rajono savivaldybė, vykdydama šią priemonę, įgyvendina Lietuvos Respublikos vietos savivaldos įstatymu numatytas savarankiškąsias ir deleguotas savivaldos funkcijas. Vienas iš pagrindinių gyventojų sergamumo ir mirtingumo mažinimo būdų yra ligų ir sužalojimų profilaktika, todėl šviečiamasis, mokomasis, sveiko gyvenimo ugdymo darbas prisideda mažinant susirgimų ir sužalojimų galimybę.  ***2.2.2.1. Visuomenės sveikatos priežiūros funkcijų vykdymas.*** *S*kuodo rajono savivaldybė Visuomenės sveikatos priežiūros funkcijas perka iš Klaipėdos rajono savivaldybės visuomenės sveikatos biuro (2008 m. birželio 11 d. bendradarbiavimo sutartis Nr. A3-387/R5-385 „Dėl pirminės visuomenės sveikatos priežiūros organizavimo ir vykdymo Skuodo rajono savivaldybės teritorijoje“).  ***2.2.2.2. Triukšmo prevencijos priemonių vykdymas.***  Skuodo rajono savivaldybės tarybos 2017 m. vasario 23 d. sprendimu Nr. T9-27 patvirtintos Triukšmo prevencijos Skuodo rajono savivaldybės viešosiose vietose taisyklės. Taisyklėmis siekiama reglamentuoti veiklos, kurią vykdant skleidžiamas triukšmas, valdymą, išvengti klausos sutrikimo, apsaugoti visuomenę ir aplinką nuo triukšmo poveikio.  ***2.2.2.3. Sveiko gyvenimo būdo propagavimas ir sąlygų kūrimas.***  ***2.2.2.4. Proje*ktu** ***„Sveikos gyvensenos skatinimas Skuodo rajono savivaldybėje“*** siekiama didinti tikslinių grupių asmenų sveikatos raštingumo lygį, formuoti jų sveikos gyvensenos vertybines nuostatas ir sudaryti visas įmanomas galimybes gyventojams stiprinti sveikatą naudojantis mokslo pagrįstomis priemonėmis. Bus įgyvendinamos vaikų ir jaunimo fizinio aktyvumo programos „Aktyvus gyvenimas – AG!“, „Būk saugus ir padėk draugui“, „Darnios raidos akademija“, vaikų sveikatingumo stovykla „Gyvenk už dėžutės ribų“, „4S sveikatos akademija, „Judėkime“. Projekto metu bus vykdomos sveikatos ugdymo priemonės – tikslinių grupių asmenims organizuojami informaciniai ir šviečiamieji renginiai, mokymai, seminarai ir konkursai.  ***2.2.2.5. Projekto „Paslaugų teikimas Skuodo rajono gyventojams, besigydantiems DOTS kabinete“*** tikslas – mažinti Skuodo rajono savivaldybės gyventojų sergamumą ir mirtingumą nuo tuberkuliozės, išvengti atsparių vaistams tuberkuliozės miko bakterijų atsiradimo ir plitimo. Projekto veiklos planuotos 11 pacientų, sergančių tuberkulioze. Kol kas projekte dalyvauja 5 ligoniai. Šiems ir naujiems (jei bus) dalyviams 2021 m. bus tęsiamas ambulatorinis gydymas. Tuberkuliozės ambulatorinio gydymo metu dalinami maisto talonai.  ***2.2.2.6. Projekto „Pirminės sveikatos priežiūros veiklos efektyvumo didinimas Skuodo rajono savivaldybėje“*** tiksla***s –*** pagerinti pirminės asmens sveikatos priežiūros paslaugų prieinamumą ir kokybę.  Įgyvendinant projektą įrengtas keltuvas Skuodo PSPC, suremontuotos patalpos Mosėdžio PSPC, nupirkta medicininė įranga Skuodo ir Mosėdžio PSPC. 2021 m. bus perkama dalis planuotos nupirkti įrangos ir projektas bus baigtas įgyvendinti.  ***2.2.2.7. COVID-19 ligos prevencija ir pasekmių mažinimas.*** Priemonė skirta COVID ligos prevencijai – apsaugos priemonių įsigijimui, darbuotojų darbo užmokesčio priedams, mobilaus tyrimų punkto komunalinėms išlaidoms apmokėti, apgyvendinimo paslaugoms apmokėti, įrangai įsigyti.  ***2.2.2.8. Projekto „Įtraukusis sveikatos mokymas sveikatą stiprinančioje aplinkoje“ įgyvendinimas.***  Klaipėdos rajono savivaldybės visuomenės sveikatos biuras yra parengęs ir pateikęs vertiniui projekto paraišką. Skuodo rajono savivaldybė ir Palangos miesto savivaldybė dalyvaus projekte partnerio teisėmis. Projekto lėšomis planuojama atlikti mokyklų ir ikimokyklinių įstaigų medicinos kabinetų einamąjį remontą ir įsigyti reikalingas metodines priemones, skirtas psichinės sveikatos stiprinimui, lytiškai plintančių infekcijų ir neplanuoto nėštumo prevencijai, psichiką veikiančių medžiagų vartojimo prevencijai, alkoholio vartojimo prevencijai, depresijos prevencijai, savižudybių ir savižalos prevencijai, sveikatos sutrikimų, susijusių su antsvoriu ir nutukimu prevencijai, seksualinio smurto prevencijai, valgymo sutrikimų prevencijai, tinkamos mitybos mokymui, fizinio aktyvumo mokymui, aplinkos rizikos veiksnių, tokių kaip triukšmas, oro kokybė vertinimui, vaikų sergančių CD mokymui, mokymo priemonių, tinkančių įtrauktajam sveikatos ugdymui.  Planuojama, kad projekte dalyvaus šios Skuodo rajono ugdymo įstaigos: Skuodo Pranciškaus Žadeikio gimnazija, Mosėdžio gimnazija, Ylakių gimnazija, Bartuvos progimnazija, Barstyčių pagrindinė mokykla, Skuodo vaikų lopšelis-darželis, Mosėdžio vaikų lopšelis-darželis, Ylakių vaikų lopšelis-darželis.  Skuodo rajono savivaldybė dalyvavimui projekte partnerio teisėmis pritarė 2020 m. rugsėjo 24 d. sprendimu Nr. T9-182.   |  |  |  |  | | --- | --- | --- | --- | | **Programos tikslas** | **Gerinti socialinių įstaigų infrastruktūrą, socialinių paslaugų prieinamumą ir kokybę** | **Kodas** | **2.3.** |   **Tikslo aprašymas**  **Programos tikslui įgyvendinti iškeltas vienas uždavinys.**  **1 uždavinys. Įgyvendinti ES ir kitų fondų remiamus projektus.**  Tikslui įgyvendinti numatyta priemonė:  ***ES struktūrinių ir kitų finansavimo šaltinių projektų vykdymas.***  Ši priemonė apima projektus, aprašytus 2.2.2.4–2.2.2.6 ir 2.2.2.8. priemonėse.  Programa įgyvendinama vadovaujantis LR lygių galimybių įstatymo bei LR vyrų ir moterų lygių galimybių įstatymo aktualiomis nuostatomis. Ankstesniais metais nenustatyta šių įstatymų pažeidimo atvejų.   |  | | --- | | **Horizontalieji prioritetai**  Šioje programoje įgyvendinami 2021–2023 metų horizontalieji prioritetai: patrauklios aplinkos jaunoms šeimoms ir jaunimui kūrimas, aplinkosaugos priemonių taikymo praktinėje veikloje propagavimas, verslumo skatinimas, turizmo skatinimas. | | | | |

|  |
| --- |
| **Galimi programos vykdymo ir finansavimo šaltiniai**  Savivaldybės biudžetas, valstybės biudžetas, įstaigų pajamos už teikiamas paslaugas, Privalomojo sveikatos draudimo fondo biudžeto lėšos, Skuodo rajono savivaldybės aplinkos apsaugos rėmimo specialiosios programos lėšos, Teritorinės ligonių kasos lėšos, ES struktūrinių fondų lėšos, kitos lėšos. |

|  |
| --- |
| **Veiksmai, numatyti Savivaldybės strateginiame plėtros plane, kurie susiję su vykdoma programa**  Skuodo rajono savivaldybės 2020–2025 metų strateginiame plėtros plane yra planuoti šie veiksmai, susiję su Socialinės paramos ir sveikatos apsaugos paslaugų kokybės ir prieinamumo gerinimo programa:  Prioritetas. Patraukli ir saugi gyvenamoji aplinka rajono gyventojams.  1 tikslas. Kurti patrauklias gyvenimo sąlygas rajono gyventojams.  2.1.2 uždavinys. Užtikrinti socialinių paslaugų kokybę ir prieinamumą.  2.1.3 uždavinys. Užtikrinti sveikatos priežiūros paslaugų kokybę ir prieinamumą. |

|  |
| --- |
| **Susiję įstatymai ir kiti norminiai teisės aktai.**  Lietuvos Respublikos socialinių paslaugų įstatymas, Lietuvos Respublikos išmokų vaikams įstatymas, Lietuvos Respublikos piniginės socialinės paramos nepasiturintiems gyventojams įstatymas, Lietuvos Respublikos valstybinių šalpos išmokų įstatymas, Lietuvos Respublikos neįgaliųjų socialinės integracijos įstatymas, Lietuvos Respublikos socialinės paramos mokiniams įstatymas, Lietuvos Respublikos užimtumo rėmimo įstatymas, Lietuvos Respublikos valstybės paramos ginkluoto pasipriešinimo (rezistencijos) dalyviams įstatymas, Lietuvos Respublikos valstybės paramos žuvusiųjų pasipriešinimo 1940–1990 metų okupacijos dalyvių šeimoms įstatymas, Lietuvos Respublikos vaiko teisių apsaugos pagrindų įstatymas, Lietuvos Respublikos civilinis kodeksas, Lietuvos Respublikos vietos savivaldos įstatymas, Lietuvos Respublikos sveikatos sistemos įstatymas, Lietuvos Respublikos sveikatos priežiūros įstaigų įstatymas, Lietuvos Respublikos visuomenės sveikatos stebėsenos įstatymas, Lietuvos Respublikos viešųjų įstaigų įstatymas, Lietuvos Respublikos Vyriausybės nutarimai, kiti Lietuvos Respublikos ir savivaldybės teisės aktai. |

**PROGRAMOS NR. 2 „SOCIALINĖS PARAMOS IR SVEIKATOS APSAUGOS PASLAUGŲ KOKYBĖS IR PRIEINAMUMO GERINIMO PROGRAMA“ VERTINIMO KRITERIJAI, 2021–2023 m.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijus | Vertinimo kriterijaus kodas |  | 2021 m. | 2022 m. | 20223 m. |
| **Strateginis tikslas – Užtikrinti aukštą teikiamų viešųjų paslaugų kokybę ir prieinamumą** | | | | | | | | | |
| 1 | 2 |  |  | Gyventojų, patenkintų teikiamų socialinių paslaugų kokybe ir prieinamumu, dalis, proc.[[1]](#footnote-1) | E-1-2 |  | 96 | 96 | 96 |
| 1 | 2 |  |  | Gyventojų, patenkintų teikiamų pirminės sveikatos priežiūros paslaugų kokybe ir prieinamumu[[2]](#footnote-2), dalis, proc. | E-1-2 |  | 32 | 35 | 38 |
| **Tikslas Nr. 01 – Užtikrinti socialiai teisingų bei ekonomiškai pagrįstų paslaugų teikimą Skuodo rajono savivaldybės gyventojams** | | | | | | | | | |
| 1 | 2 | 1 |  | Socialinių paslaugų paklausos patenkinimo lygis, proc.[[3]](#footnote-3) | R-2-1-1 |  | 95 | 95 | 95 |
| 1 | 2 | 1 |  | Vidutinis metinis savivaldybei pavaldžių stacionarių globos įstaigų užimtumo lygis, proc. | R-2-1-7 |  | 96,7 | 96,7 | 96,7 |
| **Tikslas Nr. 02 – Užtikrinti sveikatos priežiūros paslaugų prieinamumą Skuodo rajono savivaldybės gyventojams** | | | | | | | | | |
| 1 | 2 | 2 |  | Vidutinis laikas nuo paciento kreipimosi į įstaigą dėl asmens sveikatos priežiūros paslaugos suteikimo momento iki paskirto paslaugos gavimo laiko, dienomis | R-2-2-2 |  | 4[[4]](#footnote-4) | 4 | 4 |

Ona Malūkienė, tel. (8 440) 73 197

1. Atliekamas gyventojų nuomonės tyrimas. [↑](#footnote-ref-1)
2. Atliekamas gyventojų nuomonės tyrimas. [↑](#footnote-ref-2)
3. Apskaičiuojamas kaip santykis tarp asmenų, kuriems per metus suteiktos socialinės paslaugos ir asmenų, kurie per metus pateikė prašymą socialinėms paslaugoms. Skaičiuojant imamos tokios paslaugos: socialinės priežiūros (pagalbos į namus) paslaugos senyvo amžiaus asmenims, suaugusiems asmenims su negalia, stacionarių socialinių paslaugų teikimas senyvo amžiaus asmenims bei asmenims su negalia. [↑](#footnote-ref-3)
4. VšĮ Skuodo pirminės sveikatos priežiūros centro – 7 dienos, VšĮ Mosėdžio pirminės sveikatos priežiūros centras – 2 dienos. [↑](#footnote-ref-4)